title: Viburnum lantana
text: A tintilaina (Viburnum lantana Linné  ye una planta anchiosperma y dicotiledonia d'a familia d'as Adoxaceae.
  
  Fitonimia 
  O fitonimo d'esta especie en aragonés ye en muitos puestos tintilaina, interpretable a partir d'o latín TINCTILAGINEM, y con o sufixo -aina propio de fitonimos como borraina, ferraina y plantaina. Atras denominacions d'este especie presentan igualment o sufixo -aina. Tamién tiene o nombre de petichaina y petichainera.
  
  Descripción 
  Ye un matiguer de fuella caducifolia, que puede alcanzar os 4 a 5 m de altura. As ramas son molsudas, grisiscas y flexibles. As fuellas son oposadas, aovadas y lanceoladas de bells 6–13 cm d'amplo y 4-9 de largo con puntetas en forma de sierra. Debaixo de a fuella ye molsuda con niervols bien marcaus. As chicotas flors (5 mm) hermafroditas, de color blanca sora, naixen en corimbos terminals y densos de 4–10 cm de diametro. A corola consta de 5 petalos rechuntaus, que forman un canyuto largo en o naixedero. Floreix en primerías de o verano y ye polinizada por insectos. O fruto ye royo y se fa negro quan madura, no ye verenoso pero si bella mica toxico. Os muixons ixemenan as simients malas que se minchan o fruto y las van esparraficando con as suyas cacaletas.
  
  A suya madera ye de color amarillisca y feba una tintura emplegada te tintar lanas, teixius y cuero. Con as ramas se feban tochos muito apreciaus, por a textura de a suya pela, a color brillant y a suya flexibilidat y poco peso.
  
  Vinclos externos 
  
  Viburnum
  Adoxacias distribuitas por Aragón